|  |  |  |  |  |  |
| --- | --- | --- | --- | --- | --- |
| **MAPE** | | | | | |
| **1) INFORMAZIONS GJENERÂLS** | | | | | |
| TITUL DAL PERCORS | A torzeon cu la Pimpa | | | | |
| CONTEST DI LAVÔR | scuele | | Scuele Primarie di Atimis | | |
| classe/sezion e numar di arlêfs | | Classe prime: 18 arlêfs | | |
| docentis | | *nons:* | | *dissipline/is* |
| Fagotto Marika  Vidic Emanuela | | Italian, Storie, Gjeografie, Tecnologjie  Matematiche, Siencis |
| Spera Rosangela  Amadori Mariangela | | Art e imagjin, Motorie  IRC |
| Facini Linda | | Lenghe inglese, Musiche, Lenghe Furlane |
| competenze linguistiche preesistenti | | *situazion linguistiche de classe*  Te scuele de infanzie i fruts a àn vût contat cu la lenghe furlane doprade dongje dal talian in specifics progjets. Inte scuele Primarie i fruts a fasin une ore di lezion par setemane in lenghe furlane.  Dentri de classe dome pôcs arlêfs a fevelin il furlan in famee, plui o mancul la metât dai fruts al capìs la lenghe fevelade, a son ancjefruts che a vegnin di altris paîs (Polonie, Thailandie, Romanie…) e che par lôr la lenghe furlane e je une vere lenghe foreste, di tratâ tant che la lenghe inglese.  *Prerecuisîts pes dissiplinis:*  i frutsa inte scuele de infanzie a àn zacjapadis su lis primis cognossincis a rivuart dal spazi, a àn scomençade la elaborazion di cualchi concet e cjapât sù abilitâts, ma dut a un nivel in gjenar intuitif e ancjemò ingjenui. | | |
| MOTIVAZIONS | | Chest percors al permet di svilupâ un aproç positîf e une motivazion ae acuisizion de lenghe furlane par vie che i fruts a vegnin svicinâts al furlan cun ativitâts stimolantis e buinis di coinvolzi, leadis a contignûts che a vegnin frontâts tal imprin dal an scolastic intal ambit gjeografic - matematic.  Il percors di fat al sosten il passaç dal ûs intuitîf dai principâi indicatôrs dal spazi ae paronance de complessitât dai concets leâts al spazi reâl, percepît e rapresentât, rinfuarcint la cognossince dai principâi indicatôrs topologjics. In plui al promôf l’aprendiment unitari dai concets spaziâi presentâts traviers un svicinament interdissiplinâr ai savês. | | | |
| TIMPS | | durade | | Dut l’an di scuele – 30 oris | |
| scansion/frequence | | 1 ore par setemane | |
| SPAZIS | | Aule cu la Lim, palestre | | | |
| DISSIPLINIS/ CJAMPS DI ESPERIENCE | | Lenghe furlane – gjeografie – matematiche – educazion motorie – art e imagjin | | | |
| LENGHIS | | Lenghe furlane – Lenghe taliane – Lenghe inglese | | | |
| MATERIÂI/ STRUMENTS DOPRÂTS | | Schedis didatichis preparadis de insegnante, cuader a cuadrets grancj, Lim, IPad, materiâi e atrezadure presints in palestre | | | |

|  |  |
| --- | --- |
| **2) SCHEDE DIDATICHE GJENERAL** | |
| OBIETÎFS LINGUISTICS COMUNICATÎFS | * Promovi il svicinament ae lenghe furlane * Svilupâ la capacitât comunicative e la voie di comunicâ doprant la lenghe furlane * Educâ a scoltâ, al ritmi e ae intonazion * Acuisî fiducie intes propris capacitâts espressivis * Acuisî lessic e struturis de lenghe furlane |
| OBIETÎFS DISSIPLINÂRS | * Favorî la capacitât di orientâsi tal spazi * Colocâsi e colocâ i ogjets intun spazi definît * Cognossi e doprâ i indicatôrs topologjics * Individua i confins di un spazi |
| CONTIGNÛTS/ ARGOMENTS | Indicatôrs topologjics: parsore/sot, devant/daûr, dentri/fûr, viert/sierât, confin/regjon interne/regjon esterne  I colôrs  I numars |
| METODOLOGJIIS / STRATEGJIIS DOPRADIS | * Modalitât CLIL- Content and language integrated learning- aprendiment integrât di lenghe e contignût, ven a stâi doprâ la lenghe minoritarie tant che lenghe veicolâr pal insegnament. * Metodologjie laboratoriâl par permeti ai fruts di svilupâ abilitâts linguistichis/comunicatis in situazion.   Strategjiis didatichis: personaç vuide, ûs des gnovis tecnologjiis informatichis (Lim, IPad). |
| ORGANIZAZION DIDATICHE | Lis ativitâts a alternin un metodi didatic laboratoriâl e di esperience direte a une organizazion didatiche plui struturade par trasferî sul cuader i argoments tratâts e cussì podê fissâ e aprofondî lis nozions cjapadis sù. |

|  |  |
| --- | --- |
| **3) DIDATICHE DE LENGHE** | |
| ABILITÂTS | *Scoltâ, capî, fevelâ, lei (di peraulis a frasis semplicis), scrivi (copiâ), interagjî* |
| VARIETÂTS TESTUÂLS | *Conte, fumet, imagjin e didascalie, filastrocje.* |
| FUNZIONS | * *Strumentâl, par vie che la lenghe e devente strument par spiega la posizion di se stes, di chei altris e dai ogjets intal spazi.* * *Regolative, par vie che i indicatôrs topologjics a son tiermins di un codiç, di un grup normatîf di peraulis che ur ven dât un significât spazial che i fruts a àn di cognossi e di doprâ.* |
| FORMIS/ STRUTURIS | * nivel fonologjic*:percezion, produzion e prime scriture dai suns cj e gj, des vocâls lungjis, des doplis* * nivel lessicâl*: nons di ogjets, lûcs, personis, indicatôrs topologjics, colôrs, numars* |

|  |  |
| --- | --- |
| **4) DESCRIZION DAL PERCORS** | |
| FASIS DI LAVÔR | Il percors al ven introdusût cu la presentazion de suaze des storiis; in particolar al ven presentât il personaç de Pimpa che si fâs cognossi dai fruts e che ur presente lis struturis di fonde dal saludâsi e dal presentâsi in lenghe furlane.  La mestre, in dutis lis dadis dal percors, e compagne i arlêfs a scuvierzi lis relazions che a son tra la esperience direte dal spazi e la sô rapresentazion.  Ducj i argoments che a saran presentâts a scomençaran cu la ativitât motorie che e rapresentarà la modalitât plui impuartante par puartâ l’arlêf a cjapâ cussience de relazion tra se, chei altris e i ogjets.  Ogni cubie o grup di indicatôrs topologjics al ven introdusût cuntune ativitât in palestre che e po jessi pensade come un zûc, un percors o ben esercizis di moviment intal spazi; po dopo in aule si fasin sempliçs zûcs tant che, par fâ un esempli, cjapâ in man cierts ogjets e lâ a posizionâju dulà che al ven domandât, logâ se stes e/o i compagns in specifichis posizions o ancje fâ ativitâts cu lis flashcards.  Ae fin ogni frut al documente sul so cuader il percors fat scrivint ancje frasutis condividudis cun dut il grup de classe dongje des imagjins sielzudis di pueste de mestre e simpri leadis a la suaze de Pimpa. Lis frasis sielzudis dal grup dai fruts a rapresentin une sintesi dal percors davuelt intes ativitâts fats prime, dulà che la lenghe e je stade doprade dome inte sô forme orâl.  I fruts a completin ancje diviersis schedis struturadis parecjadis de mestre. Ogni volte che si lavore sul cuader si scrîf la date, permetint une prime memorizazion dal non dai mês e dai numars.  In zonte a chestis ativitâts, a vegnin visionâts i filmâts disponibii sul sît de Arlef, par stimolâju a la conversazion. A vegnin proponûts in particolâr i cartons animâts de Pimpa par restâ simpri leâts al fondâl integratôr sielzût. Daspò une prime vision pe comprension globâl de storiute, si va a fermâsi su cierts fotograms par inviâ un confront viert dentri dal grup de classe, dulà che lis domandis a rivuardin la posizion dai personaçs e des robis.  Lis ativitats a son ripetudis daûr de scansion a pene descrite, par chescj concets topologjics:  Sore - sot  Devant- daûr  Dongje- lontan  Viert- sierât  Dentri- fûr  Confin- regjon interne-regjon esterne  Drete- çampe  Ae fin dal percors, inte ultime part dal an di scuele, si lavore in colegament cu la lenghe inglese, partint dal test “Pimpa is jocking around”, un test che nol è ancjemò disponibil in lenghe furlane sul sît de Arlef. Dopo diviersis leturis animadis in lenghe inglese, si zuie cui fruts a la traduzion oral des frasis che a descrivin lis imagjins dal test.  Po dopo cul iPad si realizarà un eBook fat metint adun lis imagjins fats dai arlêfs e la regjistrazion des lôr vôs. |

|  |  |
| --- | --- |
| **5) MATERIÂI TRASFERIBII** | |
| MATERIÂI  DOPRÂTS  DAL DOCENT | Par svilupâ il percors e in particolâr par produsi lis schedis didatichis in lenghe furlana, la mestre e ha doprât un schedari di gjeografie pe classe prime e imagjins cjatadis in internet. A son doprâts i filmâts de Pimpa a disposizion sul sît de Arlef.  Pes ativitâts motoriis a vegnin dopradis lis atrezaduris de palestre. |

|  |  |
| --- | --- |
| MATERIÂI  PRODUSUTS DAL DOCENT | * Schedis didatichis di lavôr pai arlêfs pai diviers concets topologjics * Flashcards * Documentazion fotografiche dal percors |

|  |  |
| --- | --- |
| MATERIÂI  DOPRÂTS DAI ARLÊFS | * Schedis operativis parecjadis de insegnante * Flashcards * Cuader |

|  |  |
| --- | --- |
| MATERIÂI PRODUSÛTS | * eBook "A torzeon cu la Pimpa" |

|  |  |
| --- | --- |
| **6) VALUTAZION** | |
| ASPIETS LINGUISTICS | * A vegnin fatis osservazions in itinere e finâls dai progrès leâts ae scolte, ae comprensione e ae produzion/comunicazion di semplicis frasis a nivel orâl. * Si controle la acuisizion dal lessic specific de dissipline cun verifichis in itinere e finals.   Pe valutazion si fâs riferiment al Cuadri european des Lenghis par chel che al inten i nivei di : RICEZION  PRODUZION |
| CONTIGNÛTS DISSIPLINÂRS | La comprension dai concets de dissipline (gjeografie pe classe prime) e ven controlade traviers provis di verifiche orals e scritis. |
| INTERÊS PARTECPAZION MOTIVAZION | Dilunc de ativitâts si fasin osservazions sistematichis su la partecipazion e la motivazion dai arlêfs viers lis ativitats proponudis. |

|  |
| --- |
| **10) IPOTESIS DI SVILUP** |
| Si pues proponi il stes percors pe acuisizion dai concets temporâi dal program de classe prime, creant un ebook origjinâl pai indicatôrs dal timp.  Ae fin dal percors, cuant che i fruts a àn plui sigurece inte lenghe furlane, si pues proponi la invenzion di une cjançon sui indicatôrs spaziâi e temporâi. |